**Likumprojekts “Grozījumi Kontu reģistra likumā”**

Izdarīt Kontu reģistra likumā (Latvijas Vēstnesis, 2016, 241.nr.) šādus grozījumus:

1. 1.panta 1.punktā aizstāt vārdus “pieprasījuma noguldījuma vai maksājumu konts” ar vārdiem “pieprasījuma noguldījuma, maksājumu vai ieguldījumu konts”.
2. Papildināt 1.pantu ar 6.un 7.punktu šādā redakcijā:

“6) **pilnvarotā persona** – fiziskā persona Noziedzīgu iegūtu līdzekļu legalizācijas un terorisma finansēšanas novēršanas likuma izpratnē;

7) **ieguldījumu konts** – kredītiestādē vai maksājumu pakalpojumu sniedzējā atvērts konts likuma “Par iedzīvotāju ienākuma nodokli” izpratnē.”

1. 5.panta otrās daļas 1.punktā aizstāt vārdus “pieprasījuma noguldījuma vai maksājumu konts” ar vārdiem “pieprasījuma noguldījuma, maksājumu vai ieguldījumu konts”.
2. Papildināt 5.pantu ar 3.¹ daļu šādā redakcijā:

“(3¹) Ja šā panta otrajā daļā minētajai personai ir noskaidrota pilnvarotā persona, vienlaikus ar šā panta trešajā daļā minētajām ziņām iesniedz šādas ziņas:

1. par pilnvaroto personu- Latvijas Republikas rezidentu – fiziskas personas vārds, uzvārds, personas kods;
2. par pilnvaroto personu – nerezidentu – fiziskās personas vārds, uzvārds, dzimšanas datums, personu apliecinoša dokumenta numurs, izsniedzējas valsts nosaukums. “
3. Izteikt 5.panta piekto daļu šādā redakcijā:

“Ziņu sniedzējs ziņas iekļaušanai reģistrā sniedz, ja kontu atver vai slēdz, kā arī gadījumā, kad ziņu sniedzējam kļuvušas zināmas izmaiņas šā panta otrajā, trešajā un 3.¹ daļā minētajos ar konta turētāju, patieso labuma guvēju vai pilnvaroto personu saistītās fiziskās vai juridiskās personas datos.”

1. 5.panta desmitajā daļā aizstāt vārdus “šā panta otrajā un trešajā daļā” ar vārdiem “šā panta otrajā, trešajā un 3.¹ daļā”.
2. Papildināt 6.panta pirmo daļu ar 12.punktu šādā redakcijā:

“12) pašvaldībām – lai veiktu nekustamā īpašuma nodokļa piedziņu bezstrīdus kārtībā, atmaksātu pārmaksāto vai nepareizi iemaksāto nekustamā īpašuma nodokli un ar to saistītos maksājumus, kā arī naudas soda summas, atmaksātu nepareizi piedzītās nekustamā īpašuma nodokļa summas, administratīvajā procesā noskaidrotu informāciju par konta esību.”

1. 6.panta otrajās daļas pirmajā teikumā aizstāt vārdus un skaitļus “Šā panta pirmās daļas 1., 2., 3., 4., 5., 6., 7. un 8.punktā minētie reģistra informācijas lietotāji” ar vārdiem un skaitļiem “Šā panta pirmās daļas 1., 2., 3., 4., 5., 6., 7., 8. un 12.punktā minētie reģistra informācijas lietotāji”.

Likums stājas spēkā 2018.gada 1.janvārī.

Ministru prezidents M.Kučinskis

Iesniedzējs: D.Reizniece - Ozola

finanšu ministre